b'\n_START_ARTICLE_\nVar\xc5\xa1uva\n_START_SECTION_\nIstorija\n_START_PARAGRAPH_\nPirmosios \xc4\xaftvirtintos gyvenviet\xc4\x97s dabartin\xc4\x97s Var\xc5\xa1uvos teritorijoje\xc2\xa0\xe2\x80\x93 Br\xc3\xb3dno (apie IX-X a.) ir Jazd\xc3\xb3w (XII-XIII a.). Po 1281\xc2\xa0m. Plocko kunigaik\xc5\xa1\xc4\x8dio Boleslovo II antpuolio prie\xc5\xa1 Jazd\xc3\xb3w pana\xc5\xa1i \xc4\xaftvirtinta gyvenviet\xc4\x97 \xc4\xafkurta \xc5\xbevej\xc5\xb3 kaimelio Warszawa vietoje. XIV am\xc5\xbeiuje toji gyvenviet\xc4\x97 tapo viena i\xc5\xa1 Mazovijos valdov\xc5\xb3 rezidencij\xc5\xb3, o 1413\xc2\xa0m.\xc2\xa0\xe2\x80\x93 ir Mazovijos sostine._NEWLINE_Var\xc5\xa1uva, kaip ir visa Mazovija, prie Lenkijos karalyst\xc4\x97s buvo prijungta tik XVI am\xc5\xbeiaus I pus\xc4\x97je (1526\xc2\xa0m.), ta\xc4\x8diau jau 1529\xc2\xa0m. \xc4\x8dia pos\xc4\x97d\xc5\xbeiavo Lenkijos seimas, o 1573\xc2\xa0m. Var\xc5\xa1uva d\xc4\x97l patogios geografin\xc4\x97s savo pad\xc4\x97ties (miestas yra beveik pusiaukel\xc4\x97je tarp Vilniaus ir Krokuvos) tapo pagrindine Abiej\xc5\xb3 Taut\xc5\xb3 Respublikos seimo rinkimosi vieta. Pagaliau 1596\xc2\xa0m. miestas buvo paskelbtas oficialia Abiej\xc5\xb3 Taut\xc5\xb3 Respublikos sostine bei pagrindine Lenkijos ir Lietuvos valdovo rezidencija (v\xc4\x97liau savo rezidencijas \xc4\x8dia buvo \xc4\xafsik\xc5\xabr\xc4\x99 ir daugelis LDK didik\xc5\xb3)._NEWLINE_1807\xe2\x80\x931813\xc2\xa0m. Var\xc5\xa1uva buvo Napoleono valdomai Pranc\xc5\xabzijai pavald\xc5\xbeios Var\xc5\xa1uvos kunigaik\xc5\xa1tyst\xc4\x97s, 1815\xe2\x80\x931831\xc2\xa0m.\xc2\xa0\xe2\x80\x93 Rusijai priklausiusios autonomin\xc4\x97s Lenkijos karalyst\xc4\x97s, nuo 1918\xc2\xa0m.\xc2\xa0\xe2\x80\x93 nepriklausomos Lenkijos sostin\xc4\x97. XIX a. pabaigoje nutiestas Sankt Peterburgo\xc2\xa0\xe2\x80\x93 Var\xc5\xa1uvos gele\xc5\xbeinkelis_NEWLINE_Antrojo pasaulinio karo metu, ypa\xc4\x8d vykstant Var\xc5\xa1uvos sukilimui, Var\xc5\xa1uva buvo beveik sugriauta. Po karo naujai pastatytas senamiestis identi\xc5\xa1kas sugriautajam.\n_START_SECTION_\nEkonomika\n_START_PARAGRAPH_\nMieste yra upi\xc5\xb3 uostas prie Vyslos, tarptautinis \xc5\xa0openo oro uostas. I\xc5\xa1vystyta ma\xc5\xa1in\xc5\xb3 pramon\xc4\x97, metalo apdirbimas, metalurgija, maisto, chemijos, parfumerijos, siuvimo, poligrafijos pramon\xc4\x97s \xc5\xa1akos._NEWLINE_Miesto \xc4\xafna\xc5\xa1as \xc4\xaf Lenkijos BVP sudaro apie 15 proc.'